stanford-oval/wikipedia huggingface dataset:
Ernst Zündel
Elämäkerta

Zündel varttui sanojensa mukaan epäpoliittisessa kodissa. Hän muutti vuonna 1958 Kanadaan opiskelemaan mainosalaa ja taidegrafiikkaa. On mahdollista, että Zündel halusi välttää Länsi-Saksassa tuolloin voimassa olleen asevelvollisuuden, koska oli tuolloin pasifisti.
Kanadassa Zündel opiskeli historiaa ja politiikan tutkimusta George Williamsin yliopistossa (nykyinen Concordia-yliopisto), mutta ei saanut sieltä tutkintoa. Hän tutustui kanadalaiseen fasistiin Adrien Arcandiin ja pyrki kanadalaisfasistien pyynnöstä vuonna 1968 tuloksetta liberaalipuolueen puheenjohtajaksi.
1970-luvulla Zündel alkoi levittää natsiufoihin liittyvää kirjallisuutta, vaikka ei itse uskonut niihin. Hän kirjoitti itse vuonna 1974 julkaistun kirjan UFO's: Nazi's Secret Weapon, jonka alkuun hän lisäsi natsipuolueen puolueohjelman kokonaisuudessaan.
Vuonna 1976 Zündel perusti Samisdat-kustantamon, joka julkaisi holokaustin kieltävää kirjallisuutta. Zündel lähetti materiaaliaan myös kanadalaisiin kirjastoihin ja kouluihin sekä Kanadan parlamentin jäsenille. Länsi-Saksaan hän lähetti kirjallisuutta, jossa kiistettiin Saksan liittotasavallan laillisuus. Hän halusi myös, että Nürnbergin oikeudenkäynneissä annetut tuomiot kumottaisiin.
Vuosina 1978–1979 Zündel järjesti mielenosoituksia, joissa vastustettiin Polttouhrit-minisarjan ja Brasilian pojat -elokuvan esittämistä. Myöhemmin 1990-luvulla hän nimitti Schindlerin lista -elokuvaa saksalaisvastaiseksi vihapropagandaksi.
Zündel levitti kansainvälisesti uusnatsismille luonteenomaista sanomaa. Vuonna 1983 hän kertoi haastattelussa, ettei erityisemmin tuntenut juutalaisia. Hän piti toimintaansa reaktiona saksalaisvastaiseen propagandaan, jossa saksalaisista oli hänen mukaansa luotu stereotyyppinen kuva. Sanojensa mukaan Zündel ei ollut uusnatsi.
Elämäkerta > Oikeudenkäynnit

Vuosina 1985 ja 1988 sai tuomiot, jotka pohjautuivat harvoin sovellettuun lakiin, jolla kriminalisoitiin yleistä etua vahingoittavien valeuutisten tietoinen julkaisu. Kumpikin niistä kumottiin myöhemmin. Ensimmäinen tuomio kumottiin lakiteknisistä syistä. Toinen tuomio kumottiin 1992 Kanadan korkeimman oikeuden päätöksellä, jonka mukaan sovellettu laki rajoitti ilmaisunvapautta perusteettomasti. Zündeliltä evättiin kahdesti Kanadan kansalaisuus.
Zündel tilasi ennen vuoden 1988 oikeudenkäyntiään insinööri Fred A. Leuchterilta raportin, jossa kaasukammioiden käyttöä holokaustissa väitettiin mahdottomaksi. Leuchter esiteltiin teloitusten asiantuntijana, mutta asiantuntijuudesta ei esitetty tosiasiallista näyttöä, joten Leuchter sai myöhemmin itse syytteen petoksesta. David Irving oli Leuchterin raportin puolestapuhuja ja kirjoitti myöhemmin esipuheen kirjaan, jossa se julkaistiin. Irving yritti Britanniassa epäonnistuneesti haastaa tutkija Deborah Lipstadtin oikeuteen, mitä käsitellään vuoden 2016 elokuvassa Denial.
Elämäkerta > Myöhemmät vaiheet

Zündel matkusti vuonna 1991 Müncheniin Saksaan, missä hän sai 10 000 dollarin summaa vastaavat sakot kiihottamisesta kansanryhmää vastaan.
Vuonna 1995 Zündel perusti internetsivusto Zündelsiten näkemyksiensä levittämiseksi. Kanadan viranomaiset uhkasivat häntä sivuston vuoksi oikeustoimilla, joten hän muutti vuonna 2000 Yhdysvaltoihin. Hän meni vuonna 2001 naimisiin kolmannen vaimonsa Ingrid Rimlandin kanssa. Zündel oli aiemmin eronnut kahdesti ja hänellä oli kaksi poikaa.
Vuonna 2003 Yhdysvaltain viranomaiset pidättivät Zündelin, koska hän oli oleskellut luvan voimassaoloa kauemmin. Hänet palautettiin Kanadaan, mutta viranomaiset vangitsivat hänet siellä uhkana kansalliselle turvallisuudelle, mikä johtui hänen yhteyksistään uusnatsiryhmittymiin. Osa kansalaisoikeuksien puolestapuhujista kritisoi ratkaisua. Pitkän oikeuskäsittelyn päätteeksi Zündel karkotettiin Saksaan vuonna 2005. Mannheimissa vuonna 2007 oikeusistuin tuomitsi hänet neljästätoista vihanlietsonnasta ja yhdestä kuolleiden muiston häpäisystä. Hän sai viiden vuoden vankeustuomion ja vapautui vuonna 2010. Puolustustiimiin kuulunut Sylvia Stolz vangittiin ja häneltä peruttiin juristin oikeudet, koska hän oli kirjoittanut oikeudelliseen asiakirjaan ”Heil Hitler”.
Zündel anoi Yhdysvalloilta lupaa päästä Tennesseehen huolehtimaan silloin 81-vuotiaasta vaimostaan. Hakemus kuitenkin evättiin. Zündel kuoli 78-vuotiaana kotonaan Bad Wildbadissa. Hän oli Deborah Lipstadtin mukaan melko tavallinen uusnatsi ja holokaustin kiistäjä, mutta erottui joukosta massamedian hyödyntämisellä näkemystensä edistämisessä. Lipstadt arvelikin Zündelin vuosien varrella saaman huomion olleen juuri tämän toivoman kaltainen reaktio.
Womanizer

| ”Womanizer” Britney Spears |
| --- | --- | --- |

Singlen tiedot
 Albumilta: Circus
 Äänitetty : 2008
 Julkaistu: 26. syyskuuta 2008
 Tuottaja(t): The Outsyders
 Tyylilaji: dance, pop
 Kesto: 03.42
 Levy-yhtiö: Jive
Listasijoitukset
 Australia: #5  Itävalta: #4  Belgia: #1  Kanada: #1  Espanja: #8  Tanska: #1  Irlanti: #2  Italia: #7  Iso-Britannia: #3  Japani: #7  Norja: #1  Ranska: #1  Suomi: #1  Saksa: #4  Unkari: #2  Yhdysvallat: #1
Britney Spearsin muut singlet
| ”Break The Ice” 2008 | ”Womanizer” 2008 | ”Circus” 2008 |
”Womanizer” on yhdysvaltalaisen poplaulajan Britney Spearsin ensimmäinen single hänen kuudennelta studioalbumiltaan Circus. Kappale sai Grammy-ehdokkuuden vuoden 2009 parhaasta tanssikappaleesta.
Ennen julkaisua

Nashvilleläinen radioasema laittoi verkkosivuilleen lyhyen pätkän kappaleesta jo ennen sen aiottua julkaisupäivää. Singlen julkaisupäivää siirrettiin myöhemmäksi.
26. syyskuuta 2008 single kuultiin ensimmäisen kerran radiossa newyorkilaisen radioasema Z100:n soittamana.
Single

Single julkaistiin kolmena erilaisena versiona.
Womanizer (Main Version)
Womanizer (Main Version)
Womanizer (Instrumental)
Womanizer (Main Version)
Womanizer (Kaskade Mix)
Womanizer (Junior's Electro Tribal Mix)
Womanizer (Instrumental)
Womanizer (Benny Benassi remix)
Womanizer (Musiikkivideo - Director's cut)
Suomen listasijoitukset

| Lista | Sijoitus  |
| --- | --- |
Latauslista: 2
Singlelista: 1
Musiikkivideo

Musiikkivideota kuvattiin 25. syyskuuta 2008 Los Angelesin keskustassa. Videon ohjaaja on Joseph Kahn, joka on myös ohjannut Spearsin kappaleiden "Stronger" ja "Toxic" musiikkivideot. Musiikkivideolla Spears nähdään saunassa, vampyyritarjoilijana, toimistonaisena ja auton kuljettajana. Musiikkivideo voitti vuoden 2009 MTV Video Music Awardseissa palkinnon Vuoden Pop-Video.
Tone (1937)

| Tone / 利根 重巡洋艦 |
| --- | --- |
 Tone

Aluksen vaiheet
Rakentaja:  Mitsubishi, Nagasaki
Kölinlasku:  1. joulukuuta 1934
Laskettu vesille:  21. marraskuuta 1937
Palveluskäyttöön:  20. marraskuuta 1938
Poistui palveluskäytöstä:  upotettu 24. heinäkuuta 1945
Tekniset tiedot
Uppouma:  11 213 t (standardi)
Pituus:  119,1 m
Leveys:  19,4 m
Syväys:  6,2 m
Koneteho:  152 000 shp
Nopeus:  35 solmua
Miehistöä:  874
Panssarointi:  panssarivyö: 100 mm  panssarikansi: 30–65 mm  päätykkitornit: 25 mm  barbetit: 25 mm  komentotorni: 70–130 mm 
Aseistus
Aseistus:  8 × 200 mm/50 Type 3 kaksiputkisina asennuksina 8 × 12,7 cm ilmatorjuntatykkiä 12 × 2,5 cm ilmatorjuntatykkiä 12 × 610 mm torpedoputkea 
Tone (jap. 利根 重巡洋艦) oli keisarillisen Japanin laivaston vuonna 1938 valmistunut Tone-luokan raskas risteilijä toisessa maailmansodassa.
Valmistus

Alus tilattiin vuoden 1932 hankinnoissa Mitsubishin telakalta Nagasakista, missä köli laskettiin 1. joulukuuta 1934. Alus laskettiin vesille 21. marraskuuta 1937 ja valmistui 20. marraskuuta 1938. Alus otettiin palvelukseen samana päivänä päällikkönään Hara Teizo.
Pippo

Pippo on ennen vuotta 1956 Orimattilaan kuulunut nykyinen Lahden kaupunginosaan kuuluvaselvennä kylä Ämmälän ja Kujalan välillä. Siellä on Lahden moottoriurheilukeskus.
Moottoriurheilukeskus

Moottoriurheilukeskusta käyttäviä yhdistyksiä ovat Salpausselän Moottorikerho ry, joka on keskittynyt moottoripyöräilyyn, ja Lahden Formula K-kerho, joka on keskittynyt mikroautoiluun. Moottoripyörälajeista Pipossa on harrastettu motocrossia ja speedwaytä, joka siirtyi Pippoon Kärpäsen koulun urheilukentältä vuosia sitten.
Pippon moottorirata oli 2012 suljettuna, koska radan ylläpitäjiltä edellytettiin ympäristöluvan vuoksi melurajoja, joita ei silloin vielä kyetty täyttämään. Asiaa käsiteltiin Vaasan hallinto-oikeudessa. Pippon moottorirata on Lahden kaupungin maalla vuoden vuokrasopimuksin ja sen ympäristölupa tulee uusia 2016.
Kiinan mielenosoitukset 2022

Mielenosoitusten sarja alkoi levitä Manner-Kiinassa marraskuun lopussa vuonna 2022. Niissä vastustettiin pääsääntöisesti koronaviruspandemiaan liittyviä rajoituksia ja etenkin tiukkojen sulkutilojen käyttöä. Sittemmin mielenosoittajat ovat vaatineet muun muassa Xi Jinpingin eroa.
Mieltään osoittavat kiinalaiset ovat myös alkaneet ottaa puheenaiheeksi kiellettyjä asioita kuten Tiananmenin aukion verilöylyn vuonna 1989. Mielenosoitukset ovat poikkeuksellisia siksi, että ne kohdistuvat suoraan Kiinan kommunistisen puolueen valta-asemaa vastaan.
Taustaa

Kiinassa on ollut käytössä tiukka koronapolitiikka (engl. zero-COVID), jossa pyritään estämään koronaviruksen leviäminen. Tätä toteuteaan muun muassa julistamalla naapurustoja tai kokonaisia kaupunkeja sulkutilaan, mikäli niissä havaitaan yksikin tautitapaus. Sulkutila päättyy, mikäli keneltäkään sen alaisuudessa oleskelevalta ei löydy koronaa kahteen peräkkäiseen vuorokauteen.
Huolimatta arvostelusta Kiinan kommunistinen puolue on kuitenkin katsonut, että tiukka koronapolitiikka on ainoa oikea tapa voittaa koronaviruspandemia ja että tämän kannan muuttaminen missään vaiheessa olisi poliittisesti kiusallista puolueelle. Puolueen koronapolitiikka ja sen onnistuminen halutaan rinnastaa Kiinan nykyisen yksipuoluediktatuurin onnistumiseen.
Kansainvälinen valuuttarahasto on kutsunut Kiinan tiukkaa koronapolitiikkaa rasitteeksi sekä Kiinan että koko maailman taloudelle.
Mielenosoitukset

Ürümqissä oli ennen protestien alkua ollut yli sata päivää kestänyt täysimittainen sulkutila, joka koski hieman yli neljää miljoonaa ihmistä. Sulkutilan aikana ihmisiä kiellettiin muun muassa lähtemästä kotoaan. Kaupungissa sattui 24. marraskuuta kerrostalopalo, jossa kuoli kymmenen ihmistä.
Pekingissä Tsinghua-yliopiston opiskelijat huusivat ”Vapaus voittaa!”. Opiskelijoiden oman ilmoituksen mukaan paikalla oli 200–300 opiskelijaa, jotka lauloivat Kiinan kansallislaulun lisäksi myös Kansainvälistä.
Chengdussa mielenosoittajat vastustivat sananvapausrajoituksia valkoisilla papereilla. Lisäksi he huusivat, etteivät halua elinikäistä johtajaa tai keisaria, millä viitataan Xihin, joka hiljattain poisti puolueen johtajalta virkakausien rajoitukset.
Shanghaissa sadat mielenosoittajat vaativat Xin ja kommunistipuolueen eroa. Poliisit hajottivat mielenosoituksen pippurisumutteella, mutta mielenosoittajat palasivat myöhemmin.
Lanzhoussa mielenosoittajat kertoivat huhuista, joiden mukaan koko kaupunki oltaisiin sulkemassa huolimatta siitä, ettei siellä ollut varmennettua koronatapausta. Mielenosoittajat hajottivat näytteenottopaikkoja ja koronatestejä.
Zhengzhoussa sijaitsevalla Foxconnin tehtaalla työntekijät ottivat yhteen mellakkapoliisin kanssa 23. marraskuuta. Tehtaassa oli aikaisemmin todettu koronatartunta, joka sulki sen muulta maailmalta. Työntekijät yrittivät paeta paikalta ennen kuin tehdasta koskeva sulkutila astuisi voimaan. Foxconn oli luvannut työntekijöille tuntuvan bonuksen, mutta myöhemmin työntekijöiden mukaan tämä uhattiin vetää pois. Peruste bonukselle oli se, että tehtaan sulkutilan aikana työntekijät asuisivat työpaikan yhteydessä eivätkä saisi poistua sieltä edes töiden ulkopuolella. Lopulta protestien lopettamiseksi Foxconn tarjosi jokaiselle työntekijälle 10 000 yuanin irtisanomispakettia, mikäli nämä irtisanoutuisivat ja lähtisivät tehtaalta.
Aiheesta muualla

Kuvia tai muita tiedostoja aiheesta Kiinan mielenosoitukset 2022 Wikimedia Commonsissa
Platonove

| Platonove Платонове |
| --- | --- |
 Platonove
 Koordinaatit: 47°25′25″N, 29°22′04″E 
Valtio:  Ukraina
Alue:  Odessan alue
Piiri:  Krasni Oknyn piiri
Perustettu:  1840
Hallinto:  
 – Asutustyyppi:  Kylä
Pinta-ala:  
 – Kokonaispinta-ala:  0,028 km²
Korkeus:  142 m
Väkiluku:  37
Aikavyöhyke:  UTC+2
 – Kesäaika:  UTC+3
Postinumero:  67950
Infobox OKVirheellinen NIMI-arvo: 
Platonove (ukr. Платонове) on kylä Ukrainassa Odessan alueen Krasni Oknyn piirissä. Asukkaita Platonovessa on 37 ja kylän pinta-ala on 0,028 km². Kylä on perustettu vuonna 1840.
Platonove sijaitsee Ukrainan lounaisosassa lähellä Moldovan rajaa ja kylän lähistöllä onkin kansainvälinen rajanylityspaikka. Ukrainan valtatie M13 (ukr. Автошлях M13), joka on osa eurooppatietä E 584, kulkee kylän läpi.
Porraslampi

Porraslampi tai Porraslammi voivat tarkoittaa seuraavia asioita:
Kylä

Porraslampi, kylä Kuortaneella
Järvi

Porraslampi, järvi Joensuussa
Porraslampi, järvi Juuassa
Porraslampi, järvi Kuhmossa
Porraslampi, järvi Kuopiossa
Porraslampi, järvi Kuortaneella
Porraslampi, järvi Lestijärvellä
Porraslampi, järvi Mäntyharjussa
Porraslampi, järvi Nurmeksessa
Porraslampi, järvi Posiolla
Porraslampi, järvi Puolangalla
Porraslampi, järvi Puumalassa
Porraslampi, järvi Rautavaaralla
Porraslampi, järvi Suomussalmella
Porraslampi, järvi Taivalkosken Jurmulla
Porraslampi, järvi Taivalkosken Koitilalla
Porraslampi, järvi Tohmajärvellä
Porraslampi, järvi Vieremällä
Porraslammi, järvi Jämsän Hirvelänkylällä
Porraslammi, järvi Jämsän Hämepohjalla
Porraslammi, järvi Ruovedellä
Porraslammi, järvi Tammelassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Porraslampi”, voi hakea sivunnimihaulla, laajalla sivunnimihaulla tai tekstihaulla.
Porsche Supercup Britannian Grand Prix 2006

Porsche Supercup Britannian Grand Prix 2006 oli Porsche Supercup -kauden 2006 kuudes osakilpailu, joka ajettiin 11. kesäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.
Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu |  |
| --- | --- | --- | --- | --- | --- | --- | --- |
| 1. | 5 |  Uwe Alzen | PZ Koblenz Team SPS | 14 | 26.47,316 | 1 |  |
| 2. | 17 |  Richard Westbrook | Morellato Racing Team PZ Essen | 14 | +5,876 | 2 |  |
| 3. | 46 |  Richard Lietz | Tolimit Motorsport | 14 | +6,496 | 3 |  |
| 4. | 39 |  Christian Menzel | Tolimit Motorsport | 14 | +7,392 | 5 |  |
| 5. | 2 |  Patrick Huisman | Lechner Racing School Team | 14 | +7,733 | 4 |  |
| 6. | 3 |  David Saelens | Kadach Racing Team | 14 | +11,978 | 7 |  |
| 7. | 1 |  Alessandro Zampedri | Lechner Racing School Team | 14 | +12,285 | 8 |  |
| 8. | 10 |  Geoffroy Horion | Mühlner Motorsport | 14 | +12,859 | 11 |  |
| 9. | 29 |  Lance David Arnold | UPS Porsche Junior Team | 14 | +15,724 | 10 |  |
| 10. | 16 |  Olivier Maximin | Morellato Racing Team PZ Essen | 14 | +18,214 | 12 |  |
| 11. | 7 |  Hannes Neuhauser | Konrad Motorsport | 14 | +21,054 | 13 |  |
| 12. | 28 |  Jan Seyffarth | UPS Porsche Junior Team | 14 | +26,148 | 14 |  |
| 13. | 11 |  Philip Beyrer | Jetstream Motorsport PZ Essen | 14 | +30,380 | 18 |  |
| 14. | 24 |  Sebastiaan Bleekemolen | Team Bleekemolen | 14 | +30,719 | 19 |  |
| 15. | 71 |  Richard Williams | IN2RACING | 14 | +31,409 | 21 |  |
| 16. | 8 |  Michael Schrey | Konrad Motorsport | 14 | +36,119 | 20 |  |
| 17. | 21 |  Luke Hines | Harders Plaza Racing | 14 | +42,970 | 24 |  |
| 18. | 6 |  Marc Benz | PZ Koblenz Team SPS | 14 | +44,213 | 15 |  |
| 19. | 25 |  Oliver Freymuth | Team Bleekemolen | 14 | +55,792 | 23 |  |
| 20. | 70 |  Michael Williams | IN2RACING | 14 | +1.08,949 | 26 |  |
| 21. | 4 |  David Ashburn | Kadach Racing Team | 14 | +1.24,657 | 28 |  |
| 22. | 72 |  Danny Watts | Irwin Red Line Racing | 14 | +1.44,638 | 9 |  |
| 23. | 15 |  Kelvin Burt | MRS-PC Service Team PZM | 12 | +2 kierrosta | 6 |  |
| Kesk. | 14 |  Jimmy Jacobsson | MRS-PC Service Team PZM | 0 | DNF | 16 |  |
| Kesk. | 12 |  Simon Frederiks | Jetstream Motorsport PZ Essen | 0 | DNF | 25 |  |
| Kesk. | 20 |  Robert van der Berg | Harders Plaza Racing | 0 | DNF | 17 |  |
| Kesk. | 73 |  Jason Young | Irwin Red Line Racing | 0 | DNF | 27 |  |
| DNS | 9 |  David Dermont | Mühlner Motorsport | 0 | Ei startannut | 22 |  |
Lähde:
Kookosrapu

| Kookosrapu |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kuoriäyriäiset Malacostraca
Lahko::  Kymmenjalkaiset Decapoda
Alalahko::  Välipyrstöiset ravut Anomura
Yläheimo::  Erakkoravut Paguroidea
Heimo::  Coenobitidae
Suku::  Birgus
Laji::  latro
Kaksiosainen nimi
 Birgus latro  (Linnaeus, 1767) 
 Kookosravun levinneisyys
Katso myös
   Kookosrapu Wikispeciesissä   Kookosrapu Commonsissa 
Infobox OKNimi-testi OKIUCN-testi OK: 
Kookosrapu eli palmurosvo (Birgus latro) on maailman suurin maalla elävä niveljalkaislaji. Se on sukua erakkoravuille. Kookosravut voivat elää yli 30-vuotiaiksi. Aikuinen kookosrapu ei osaa uida, joten se voi hukkua rantaveteen. Sen hengityselimet ovat kidusten ja keuhkojen välimuoto. Kookosravut voivat kiivetä puihin ja avata kookospähkinän.
Koko ja ulkonäkö

Täysikasvuisen kookosravun ruumis on noin 40 cm pitkä ja jalkojen kärkiväli enintään noin 90 cm. Painoa voi olla neljä kiloa. Kookosravun väritys vaihtelee eri elinalueilla vaaleanvioletista ja syvän purppurasta ruskeaan.
Kuten kaikilla kymmenjalkaisilla, kookosravulla on eturuumis, jossa on kymmenen jalkaa (viisi paria), ja takaruumis. Etummaisimman jalkaparin jaloissa on sakset. Ne voivat nostaa monien kymmenien kilojen painoisia asioita puristusvoiman ollessa 3 300 N. Seuraavat kaksi paria ovat pitkiä ja voimakkaita jalkoja, joilla kookosrapu kävelee ja kiipeää. Neljännen jalkaparin jalat ovat pienempiä kuin edelliset ja niissä on pienet pinsetin kaltaiset sakset. Nuoret ravut pitävät näiden jalkojen avulla simpukankuorta tai kookospähkinän kuoren kappaletta kiinni takaruumiissaan. Aikuiset käyttävät näitä jalkoja kävelyyn ja kiipeämiseen. Viimeisen jalkaparin jalat ovat hyvin pienet ja niitä käytetään vain puhdistamaan hengityselimiä. Ne pysyvät usein eturuumiin kitiinikuoren suojissa.
Siitä huolimatta että kookosrapu on sukua erakkoravuille, vain nuoret yksilöt kantavat simpukankuoria suojatakseen pehmeän takaruumiinsa. Aikuiset eivät kanna simpukankuoria, vaan niiden takaruumista suojaa kova kitiinikuori eturuumiin tavoin. Suojakuoren tarpeettomuuden takia kookosravut voivat kasvaa sukulaisiaan suuremmiksi. Koventunut takaruumis vähentää vedenkulutusta, mutta senkin täytyy luoda nahkansa. Nahanluonnin jälkeen vie noin 30 päivää kunnes kuori on taas kova. Tänä aikana kookosrapu on haavoittuvainen, joten se viettää silloin aikansa piileskellen.
Levinneisyys

Kookosrapua tavataan Intian valtameren ja Tyynenmeren saarilla. Sen levinneisyysalueen pohjoisraja on suurin piirtein kravun kääntöpiirillä ja eteläraja kauriin kääntöpiirillä. Joitakin populaatiota on kuitenkin myös subtropiikissa, kuten Japanin Riukiusaarilla ja Taiwanin Lyudaolla. Kookosravut elävät pääsääntöisesti joko merellisillä saarilla tai pienillä saarilla rannikon läheisyydessä. Niitä tavataan vain harvoin mannerten tai isompien saarten rannikkoalueilla. Laji on hävinnyt Mauritiukselta ja Rodriguesilta.
Lisääntyminen ja elinkierto

Kookosravut parittelevat usein ja nopeasti, etenkin heinä–elokuussa. Koiraalla on spermatofori. Parittelun jälkeen naaras hedelmöittää munat ja liimaa ne takaruumiinsa alapuolelle. Se kantaa niitä muutaman kuukauden ajan. Muninnan aikaan naaras vapauttaa munat mereen.
Toukat ajelehtivat meren pintakerroksessa muun planktonin seassa noin kuukauden, jonka aikana suurin osa niistä joutuu syödyksi. Seuraavan kehitysvaiheen aikana toukat asettuvat merenpohjaan, etsivät sopivan kotilon suojakseen ja siirtyvät rantaan. Tämän ajan jälkeen pienet ravut poistuvat mereltä pysyvästi ja menettävät kyvyn hengittää vedessä. Myöhemmin niille kehittyy kitiinikuori kotilon sijasta. Neljän–kahdeksan vuoden kuluttua kuoriutumisesta ravut ovat sukukypsiä. Tämä on äyriäiselle epätavallisen pitkä aika.
Ravinto

Kookosrapu on kaikkiruokainen eläin, mutta sen ravinto on pääasiallisesti meheviä hedelmiä, pähkinöitä ja siemeniä, kuten kookospähkinöitä, joiden perässä se kiipeää puihin. Kookosrapu leikkaa kookospähkinään reiän ja syö sisällön.
Uhkia

Kookosravun suurin uhka on metsästys ruoaksi. Joillain alueilla sitä pidetään myös tuhoeläimenä kookospalmuviljelyksillä. Nuoret yksilöt joutuvat usein tulokaslajien, kuten rottien, sikojen tai muurahaisten syömäksi.
Aiheesta muualla

ARKive (Arkistoitu – Internet Archive)
oocities.com
Porsche Supercup Belgian Grand Prix 2013

Porsche Supercup Belgian Grand Prix 2013 oli Porsche Supercup -kauden 2013 kuudes osakilpailu, joka ajettiin 25. elokuuta Circuit de Spa-Francorchamps’n moottoriradalla Belgiassa. Kilpailu ajettiin Formula 1:sten Belgian GP:n ohessa.
Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu |  |
| --- | --- | --- | --- | --- | --- | --- | --- |
| 1. | 6 |  Klaus Bachler | Förch Racing by Lukas MS | 11 | 26.55,440 | 3 |  |
| 2. | 14 |  Sean Edwards | Team Allyouneed by Project 1 | 11 | +1,679 | 2 |  |
| 3. | 21 |  Michael Christensen | DAMS | 11 | +4,146 | 6 |  |
| 4. | 5 |  Robert Lukas | Förch Racing by Lukas MS | 11 | +4,695 | 7 |  |
| 5. | 3 |  Michael Ammermüller | Lechner Racing | 11 | +5,079 | 5 |  |
| 6. | 4 |  Jeroen Bleekemolen | Lechner Racing | 11 | +5,975 | 4 |  |
| 7. | 1 |  Kévin Estre | Attempto Racing | 11 | +6,570 | 11 |  |
| 8. | 2 |  Nicki Thiim | Attempto Racing | 11 | +6,688 | 9 |  |
| 9. | 10 |  Ben Barker | Team Bleekemolen | 11 | +11,310 | 13 |  |
| 10. | 18 |  Jeroen Mul | Team Bleekemolen | 11 | +12,285 | 10 |  |
| 11. | 12 |  Kuba Giermaziak | Verva Racing Team | 11 | +13,571 | 1 |  |
| 12. | 25 |  Christian Engelhart | Fach Auto Tech | 11 | +14,302 | 12 |  |
| 13. | 22 |  Richie Stanaway | DAMS | 11 | +16,335 | 8 |  |
| 14. | 9 |  Jean-Karl Vernay | MRS GT-Racing | 11 | +16,878 | 16 |  |
| 15. | 19 |  Clemens Schmid | Lechner Racing Academy | 11 | +17,313 | 14 |  |
| 16. | 15 |  Sean Johnston | Team Allyouneed by Project 1 | 11 | +18,704 | 18 |  |
| 17. | 26 |  Martin Ragginger | Fach Auto Tech | 11 | +19,594 | 17 |  |
| 18. | 17 |  Sebastiaan Bleekemolen | Team Bleekemolen | 11 | +19,891 | 20 |  |
| 19. | 23 |  Dylan Derdaele | Momo-Megatron | 11 | +30,455 | 21 |  |
| 20. | 20 |  Markus Pommer | Lechner Racing Academy | 11 | +37,232 | 15 |  |
| 21. | 24 |  Jochen Habets | Momo-Megatron | 11 | +42,906 | 22 |  |
| 22. | 16 |  Andreas Mayerl | Team Allyouneed by Project 1 | 11 | +43,310 | 23 |  |
| 23. | 8 |  Roar Lindland | MRS GT-Racing | 11 | +46,995 | 24 |  |
| Kesk. | 11 |  Patryk Szczerbiński | Verva Racing Team | 7 | DNF | 19 |  |
Lähde:
Porsche Supercup Belgian Grand Prix 2012

Porsche Supercup Belgian Grand Prix 2012 oli Porsche Supercup -kauden 2012 kahdeksas osakilpailu, joka ajettiin 2. syyskuuta Circuit de Spa-Francorchamps’n moottoriradalla Belgiassa. Kilpailu ajettiin Formula 1:sten Belgian GP:n ohessa.